Document ID: 32013D0769

IZVEDBENI SKLEP KOMISIJE
z dne 11. decembra 2013
o zavrnitvi zahtevka Madžarske za uvedbo posebnega ukrepa mehanizma za hiter odziv z odstopanjem od člena 193 Direktive Sveta 2006/112/ES o skupnem sistemu davka na dodano vrednost (notificirano pod dokumentarno številko C(2013 9007)
(notificirano pod dokumentarno številko C(2013) 9007)
(Besedilo v madžarskem jeziku je edino verodostojno)
(2013/769/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 199b Direktive,
ob upoštevanju naslednjega:
(1)
Madžarska je s priglasitvijo, ki jo je Komisija evidentirala 27. novembra 2013, zaprosila za dovoljenje za uvedbo posebnega ukrepa mehanizma za hiter odziv z odstopanjem od člena 193 Direktive 2006/112/ES.
(2)
V priglasitvi je navedla, da so nacionalni organi ugotovili, da je več gospodarskih subjektov udeleženih v davčni utaji, saj pristojnim organom ne plačujejo DDV.
(3)
V skladu z ukrepom, za katerega je zaprosila Madžarska, mora DDV namesto dobavitelja plačati davčni zavezanec, kateremu se dobavi blago, v tem primeru sladkor.
(4)
Komisija je 4. decembra 2013 države članice obvestila, da ima vse informacije, ki so potrebne za oceno zahtevka.
(5)
Iz podrobnih podatkov o goljufijah v tem sektorju, ki jih je zagotovila Madžarska, je jasno razvidno, da so bile goljufije v sektorju obsežne že v letih 2011 in 2012.
(6)
Zato je bilo ugotovljeno, da navedene goljufije niso nenadne v smislu člena 199b Direktive 2006/112/ES.
(7)
Zahtevanega odstopanja se zato ne sme odobriti -
SPREJELA NASLEDNJI SKLEP:
Člen 1
Madžarska ne sme uvesti posebnega ukrepa mehanizma za hiter odziv z odstopanjem od člena 193 Direktive 2006/112/ES.
Člen 2
Ta sklep je naslovljen na Madžarsko.
V Bruslju, 11. decembra 2013

Labels: 2
11
17
3
18